
ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Ορισμός μέγιστου επιτρεπόμενου αριθμού των 
ατόμων που θα προσληφθούν με σχέση εργασίας 
ιδιωτικού δικαίου ορισμένου χρόνου ή θα συνά¬ 
ψουν σύμβαση μίσθωσης έργου, κατόπιν έγκρι¬ 
σης της Επιτροπής του άρθρου 2 παρ.1 της ΠΥΣ 
33/2006 όπως ισχύει, στους ΟΤΑ α' και β' βαθμού 
για το έτος 2018. 

2 

Αντικατάσταση του άρθρου 2 του Κώδικα Τροφί¬ 
μων και Ποτών (ΚΤΠ) [απόφαση ΑΧΣ 1100/87, (Β' 
788)] όπως ισχύει. 

3 

Τροποποίηση του άρθρου 13 του Κώδικα Τρο¬ 
φίμων και Ποτών (ΚΤΠ) (απόφαση ΑΧΣ 1100/87, 
ΦΕΚ 788/Β), όπως ισχύει. 

4 

Έγκριση συμπλήρωσης κανονισμού τελών και 
δικαιωμάτων του Οργανισμού Λιμένος Ραφήνας 
Α.Ε. (Ο.Λ.Ρ. Α.Ε.). 

5 

Έγκριση συμπλήρωσης κανονισμού τελών και δι¬ 
καιωμάτων του Οργανισμού Λιμένος Πατρών Α.Ε. 
(Ο.Λ.ΠΑ. Α.Ε.). 


ΑΠΟΦΑΣΕΙΣ 

Αριθμ. οικ:22421 (1) 

Ορισμός μεγίστου επιτρεπόμενου αριθμού των 
ατόμων που θα προσληφθούν με σχέση εργασίας 
ιδιωτικού δικαίου ορισμένου χρόνου ή θα συνά¬ 
ψουν σύμβαση μίσθωσης έργου, κατόπιν έγκρι¬ 
σης της Επιτροπής του άρθρου 2 παρ.1 της ΠΥΣ 
33/2006 όπως ισχύει, στους ΟΤΑ α' και β' βαθ¬ 
μού για το έτος 2018. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΟΙΚΟΝΟΜΙΚΩΝ - 
ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις της παραγράφου 4 του άρθρου 3 της 
αριθμ. 33/2006 Πράξης Υπουργικού Συμβουλίου «Ανα¬ 
στολή διορισμών και προσλήψεων στο ΔημόσιοΤομέα» 
(ΦΕΚ 280/Α'), όπως έχει τροποποιηθεί και ισχύει. 


2. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα, που 
κυρώθηκε με το άρθρο πρώτο του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά Όργανα» (ΦΕΚ 98/Α'). 

3. Την ανάγκη περιστολής των δαπανών στους Οργα- 
νισμούςΤοπικής Αυτοδιοίκησης α' καιβ' βαθμού, λόγω 
των δημοσιονομικών συνθηκών. 

4. Τις διατάξεις του άρθρου 2 του ν. 4147/2013 (ΦΕΚ 
98/Α'). 

5. Το γεγονός ότι για το έτος 2017 ο μέγιστος επιτρεπό¬ 
μενος αριθμός εγκρίσεων διαμορφώθηκε σε 933 άτομα 
συνολικά, που αφορούσαν συμβάσεις βαρύνουσεςτους 
Κεντρικούς Αυτοτελείς Πόρους των ΟΤΑ. 

6. Το γεγονός ότι με τις διατάξεις της παρ. 5 του άρθρου 
14 του ν. 4403/2016, τις όμοιες της παρ. 5 του άρθρου 72 
του ν. 4342/2015 καθώς και εκείνες του άρθρου 30 του 
ν. 4314/2014 προβλέπεται εξαίρεση από την έγκριση της 
Επιτροπής της ΠΥΣ 33/2006 όπως ισχύει α) των προσλή¬ 
ψεων προσωπικού με σχέση εργασίας ιδιωτικού δικαίου 
ορισμένου χρόνου, β) των ανανεώσεων και παρατάσεων 
των συμβάσεων αυτών και γ) των συμβάσεων μίσθωσης 
έργου, αντίστοιχα, στο πλαίσιο ερευνητικών, αναπτυξια¬ 
κών συμβολαίων και συγχρηματοδοτούμενων από την 
Ευρωπαϊκή Επιτροπή και τρίτους έργων. 

7. Το π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση του Υπουργείου Μεταναστευτικής 
Πολιτικής και του Υπουργείου Ψηφιακής Πολιτικής, Τη¬ 
λεπικοινωνιών και Ενημέρωσης, μετονομασία Υπουρ¬ 
γείων Εσωτερικών και Διοικητικής Ανασυγκρότησης, 
Οικονομίας, Ανάπτυξης και Τουρισμού και Υποδομών, 
Μεταφορών και Δικτύων» (208/Α'). 

8. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (210/Α'). 

9. Την αριθμ. Υ29/18-10-2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (2168/Β'). 

10. Το γεγονός ότι από τις διατάξεις της παρούσας 
προκαλείται δαπάνη σε βάρος του προϋπολογισμού 
των ΟΤΑ, η οποία θα καλυφθεί από τους αποδιδόμενους 
από τον τακτικό προϋπολογισμό Κεντρικούς Αυτοτελείς 
Πόρους, αποφασίζουμε: 


















24056 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 2242/15.06.2018 


1. Ορίζουμε το μέγιστο επιτρεπόμενο αριθμό των ατό¬ 
μων που θα προσληφθούν με σχέση εργασίας ιδιωτικού 
δικαίου ορισμένου χρόνου ή θα συνάψουν σύμβαση 
μίσθωσης έργου μετουςΟΤΑα' και β' βαθμού για το έτος 
2018, κατόπιν έγκρισης της Επιτροπής της παρ. 1 του 
άρθρου 2 της ΠΥΣ 33/2006 όπως ισχύει, σε 933 άτομα 
συνολικά, τα οποία θα αμείβονται από τους Κεντρικούς 
Αυτοτελείς Πόρους των ΟΤΑ. 

2. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μάίου 2018 

Οι Υπουργοί 

Αναπληρωτής Υπουργός 
Εσωτερικών Οικονομικών 

ΠΑΝΑΓΙΩΤΗΣ ΣΚΟΥΡΛΕΤΗΣ ΓΕΩΡΓΙΟΣ ΧΟΥΛΙΑΡΑΚΗΣ 

Διοικητικής Ανασυγκρότησης 

ΟΛΓΑ ΓΕΡΟΒΑΣΙΛΗ 


Αριθ. 28/2018 (2) 

Αντικατάσταση του άρθρου 2 του Κώδικα Τρο¬ 
φίμων και Ποτών (ΚΤΠ) [απόφαση ΑΧΣ 1100/87, 
(Β' 788)] όπως ισχύει. 

Η ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1 .Το υπ' αριθ. οικ. 30/003/000/4736/29.12.2017 έγγρα¬ 
φο της Διεύθυνσης Αλκοόλης και Τροφίμων του Γενικού 
Χημείου του Κράτους. 

2. Το εδάφιο δ της παρ. 8 του άρθρου 6 του ν. 4328/1929 
(ΦΕΚ 272/Α/1929) «Περί συστάσεως Γενικού Χημείου του 
Κράτους», όπως αντικαταστάθηκε από την παρ. 6 του 
άρθρου 11 του ν. 2343/1995 (ΦΕΚ 211/Α/1995). 

3. Το άρθρο 4 του διατάγματος της 31 ης Οκτωβρίου 
1929 «Περί κανονισμού της λειτουργίας και των εργα¬ 
σιών του Συμβουλίου της Χημικής Υπηρεσίας» (Α' 391). 

4. Των άρθρων 122 και 89 του π.δ. 284/1988 «Οργα¬ 
νισμός του Υπουργείου Οικονομικών» (Α' 128), όπως 
ισχύει. 

5. Την υπ' αριθ. 1078204/927/0006Α/6-8-1992 από¬ 
φαση των Υπουργών Προεδρίας και Οικονομικών «Πε¬ 
ριορισμός Συλλογικών Οργάνων του Υπουργείου Οικο¬ 
νομικών» (Β' 517). 

6. Τις διατάξεις του κεφ. Α' «Σύσταση Ανεξάρτητης 
Αρχής Δημοσίων Εσόδων» του Μέρους Πρώτου του 
ν. 4389/2016 «Επείγουσες διατάξεις για την εφαρμογή 
της συμφωνίας δημοσιονομικών στόχων και διαρθρω¬ 
τικών μεταρρυθμίσεων και άλλες διατάξεις» (Α' 94), και 
ειδικότερα το άρθρο 2 παρ. 1, το άρθρο 14 παράγραφος 
2 εδάφιο γ, και το άρθρο 41 παράγραφοι 2 και 3. 

7. Την αριθ. Δ. ΟΡΓ. Α 1036960 ΕΞ 2017/10-03-2017 
(Β' 968) απόφαση του Διοικητή της Ανεξάρτητης Αρχής 
Δημοσίων Εσόδων «Οργανισμός της Ανεξάρτητης Αρχής 


Δημοσίων Εσόδων (Α.Α.Δ.Ε.)», όπως τροποποιήθηκε, συ¬ 
μπληρώθηκε και ισχύει. 

8. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 210). 

9. Την υπ'αριθ. ΥΠΟΙΚ 0010218 ΕΞ2016 απόφαση του 
Πρωθυπουργού και του Υπουργού Οικονομικών «Ανά¬ 
θεση αρμοδιοτήτων στην Υφυπουργό Οικονομικών Αι¬ 
κατερίνη Παπανάτσιου» (Β’ 3696). 

10. Τις διατάξεις του «Κώδικα Νομοθεσίας για την Κυ¬ 
βέρνηση και τα κυβερνητικά όργανα», που κυρώθηκε 
με το πρώτο άρθρο του π.δ. 63/2005 (Α' 98). 

11. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Άρθρο 1 

Εγκρίνουμε την απόφαση υπ' αριθ. 28/2018 του Ανώ¬ 
τατου Χημικού Συμβουλίου, η οποία ελήφθη κατά τη 
συνεδρίαση της 14ης Φεβρουάριου 2018, και η οποία 
έχει ως εξής: 

«ΓΕΝΙΚΟ ΧΗΜΕΙΟ ΤΟΥ ΚΡΑΤΟΥΣ ΑΝΩΤΑΤΟ ΧΗΜΙΚΟ 
ΣΥΜΒΟΥΛΙΟ» 

Εγκρίνουμε την αντικατάσταση του άρθρου 2 του ΚΤΠ 
[απόφαση ΑΧΣ 1100/87, (Β' 788)], ως ισχύει, ως εξής: 

« Άρθρο 2 

Ορισμοί 

1. Ο Κώδικας Τροφίμων, Ποτών και Αντικειμένων κοι¬ 
νής χρήσης στο κείμενο του παρόντος Κώδικα θα ανα- 
φέρεται απλώς με τον όρο «Κώδικας». 

2. Συντμήσεις που χρησιμοποιούνται στον Κώδικα 
είναι οι εξής: 

«Γ.Χ.Κ.» για το Γενικό Χημείο του Κράτους. 

«Α.Χ.Σ.» για το Ανώτατο Χημικό Συμβούλιο. 

«ΚΕ.Σ.Υ» για το Κεντρικό Συμβούλιο Υγείας. 

«Ε.Ο.Φ.» για τον Εθνικό Οργανισμό Φαρμάκων. 

3. Για τους σκοπούς του Κώδικα ισχύουν οι ακόλουθοι 
ορισμοί, εκτός εάν ορίζεται ειδικότερα στις διατάξεις του: 

α) «Τρόφιμα»: Τα τρόφιμα όπως ορίζονται στο άρθρο 
2 του κανονισμού (ΕΚ). 178/2002 του Ευρωπαϊκού Κοι¬ 
νοβουλίου και του Συμβουλίου. 

β) «Νομοθεσία για τα τρόφιμα»: Η νομοθεσία για τα 
τρόφιμα όπως ορίζεται στο άρθρο 3 σημείο 1 του κα¬ 
νονισμού (ΕΚ). 178/2002 του Ευρωπαϊκού Κοινοβουλίου 
και του Συμβουλίου. 

γ) «Επιχείρηση τροφίμων»: Η επιχείρηση τροφίμων 
όπως ορίζεται στο άρθρο 3 σημείο 2 του κανονισμού 
(ΕΚ). 178/2002 του Ευρωπαϊκού Κοινοβουλίου και του 
Συμβουλίου. 

δ) «Υπεύθυνος επιχείρησης τροφίμων»: Ο υπεύθυνος 
επιχείρησης τροφίμων όπως ορίζεται στο άρθρο 3 ση¬ 
μείο 3 του κανονισμού (ΕΚ). 178/2002 του Ευρωπαϊκού 
Κοινοβουλίου και του Συμβουλίου. 

ε) «Λιανική»: Η λιανική όπως ορίζεται στο άρθρο 3 ση¬ 
μείο 7 του κανονισμού (ΕΚ). 178/2002 του Ευρωπαϊκού 
Κοινοβουλίου και του Συμβουλίου. 

στ) «Διάθεση στην αγορά» (για τα τρόφιμα): Η διάθεση 
στην αγορά όπως ορίζεται στο άρθρο 3 σημείο 8 του κα¬ 
νονισμού (ΕΚ). 178/2002 του Ευρωπαϊκού Κοινοβουλίου 
και του Συμβουλίου. 

ζ) «Τελικός καταναλωτής»: Ο τελικός καταναλωτής 
όπως ορίζεται στο άρθρο 3 σημείο 18 του κανονισμού 
(ΕΚ) αριθ. 178/2002 του Ευρωπαϊκού Κοινοβουλίου και 
του Συμβουλίου. 

η)« Πληροφορίεςγιατατρόφιμα»: Οι πληροφορίες για 
τα τρόφιμα όπως ορίζονται στο άρθρο 2 παράγραφος 
2 στοιχείο α' του κανονισμού (ΕΕ) 1169/2011 του Ευρω¬ 
παϊκού Κοινοβουλίου και του Συμβουλίου. 

θ) «Επισήμανση»: Η επισήμανση όπως ορίζεται οτο άρθρο 
2 παράγραφος 2 στοιχείο ϊ του κανονισμού (ΕΕ) 1169/2011 
του Ευρωπαϊκού Κοινοβουλίου και του Συμβουλίου. 

ι) «Επίσημοι έλεγχοι»: Οι επίσημοι έλεγχοι όπως ορί¬ 
ζονται στο άρθρο 2 παράγραφος 1 του κανονισμού (ΕΕ) 
2017/625 του Ευρωπαϊκού Κοινοβουλίου και του Συμ¬ 
βουλίου. 

ια) «Ένζυμο τροφίμων»: Το ένζυμο τροφίμων όπως 
ορίζεται στο άρθρο 3 παράγραφος 2 στοιχείο α' του κα¬ 
νονισμού (ΕΚ) 1332/2008. 

ιβ) «Πρόσθετο τροφίμων»: Το πρόσθετο τροφίμων 
όπως ορίζεται στο άρθρο 3 παράγραφος 2 στοιχείο α' 
του κανονισμού (ΕΚ) 1333/2008. 

ιγ) «Τεχνολογικό βοήθημα»: Το τεχνολογικό βοήθημα 
όπως ορίζεται στο άρθρο 3 παράγραφος 2 στοιχείο β' 
του κανονισμού (ΕΚ) 1333/2008. 

ιδ) «Αρωματικές ύλες»: Οι αρωματικές ύλες όπως ορί¬ 
ζονται στο άρθρο 3 παράγραφος 2 στοιχείο α' του κα¬ 
νονισμού (ΕΚ) 1334/2008. 

ιε) «Νέα τρόφιμα»:Τα νέα τρόφιμα όπως ορίζονται στο 
άρθρο 3 παράγραφος 2 στοιχείο α' του κανονισμού (ΕΕ) 
2015/2283 του Ευρωπαϊκού Κοινοβουλίου και του Συμ¬ 
βουλίου. 

ιστ) «Τεχνολογικά επεξεργασμένα νανουλικά»: Τα τε¬ 
χνολογικά επεξεργασμένα νανοϋλικά όπως ορίζονται 
στο άρθρο 3 παράγραφος 2 στοιχείο στ' του κανονισμού 
(ΕΕ) 2015/2283 του Ευρωπαϊκού Κοινοβουλίου και του 
Συμβουλίου. 

ιζ) «Γενετικώς τροποποιημένα τρόφιμα»: Τα γενετικώς 
τροποποιημένα τρόφιμα όπως ορίζονται στο άρθρο 2 
παράγραφος 6 του κανονισμού (ΕΚ) 1829/2003 του Ευ¬ 
ρωπαϊκού Κοινοβουλίου και του Συμβουλίου. 

ιη) «Υλικά και αντικείμενα»: Τα υλικά και αντικείμενα 
όπως ορίζονται στο άρθρο 1 παράγραφος 2 του κανο¬ 
νισμού (ΕΚ) 1935/2004 του Ευρωπαϊκού Κοινοβουλίου 
και του Συμβουλίου. 

ιθ) «Διάθεση στην αγορά» (για τα υλικά και αντικεί¬ 
μενα): Η διάθεση στην αγορά όπως ορίζεται στο άρ¬ 
θρο 2 παράγραφος 1 στοιχείο β' του κανονισμού (ΕΚ) 
1935/2004 του Ευρωπαϊκού Κοινοβουλίου και του Συμ¬ 
βουλίου. 

κ) «Ενεργά υλικά και αντικείμενα»:Τα ενεργά υλικά και 
αντικείμενα όπως ορίζονται στο άρθρο 2 παράγραφος 
2 στοιχείο α' του κανονισμού (ΕΚ) 1935/2004 του Ευρω¬ 
παϊκού Κοινοβουλίου και του Συμβουλίου. 

κα) «Νοήμονα υλικά και αντικείμενα»: Τα νοήμονα 
υλικά και αντικείμενα όπως ορίζονται στο άρθρο 2 πα¬ 
ράγραφος 2 στοιχείο β' του κανονισμού (ΕΚ) 1935/2004 
του Ευρωπαϊκού Κοινοβουλίου και του Συμβουλίου. 

4. Για τους σκοπούς του Κώδικα ισχύουν επίσης οι 
ακόλουθοι ορισμοί: 


α. «Πρότυπα Τροφίμων»: Οι προδιαγραφές, που κα¬ 
θορίζονται λεπτομερώς στον Κώδικα για κάποια ονο¬ 
μασία τροφίμου όσον αφορά τα βασικά και επουσιώδη 
συστατικά, τα αναλυτικά στοιχεία, καθώς και τον τρόπο 
βιομηχανικής ή άλλης επεξεργασίας, παρασκευής, δια¬ 
τήρησης και συντήρησης του εν λόγω τροφίμου. 

β. «Βασικά συστατικά» ενός τροφίμου: Τα συστατι¬ 
κά που η παρουσία τους, στις ποσοτικές αναλογίες και 
ποιότητες που καθορίζονται ρητά στα σχετικά άρθρα 
του Κώδικα, αρκεί για την παρασκευή του αντιστοίχου 
τροφίμου, για το οποίο καθορίζονται πρότυπα στον ίδιο 
Κώδικα. 

γ. «Επουσιώδη ή Προαιρετικά Συστατικά» ενός τροφί¬ 
μου: Οι λοιπές ύλες, εκτός από τα βασικά συστατικά, που 
μπορούν να προστεθούν στο τρόφιμο αυτό με σκοπό τη 
διαφοροποίηση ή βελτίωση της υφής, των οργανολη¬ 
πτικών και μακροσκοπικών χαρακτήρων και γενικά της 
εμφάνισής του, σε τέτοιο όμως βαθμό, ώστε το τρόφιμο 
που προκύπτει να εμφανίζει ποιοτικές και μόνο διαφο¬ 
ρές, σε σύγκριση με το αντίστοιχο τρόφιμο, που περιέχει 
τα βασικά και μόνο συστατικά.» 

Η ΠΡΟΕΔΡΟΣ Η ΓΡΑΜΜΑΤΕΑΣ 

Δ.ΤΣΙΠΗ -ΣΤΕΦΑΝΙΤΣΗ Ε. ΔΟΥΜΕΝΗ 

Τα μέλη: Ε. Λαμπή, Ε. Δήμα, Σ. Σάμιος, Β. Κωσταντί- 
νου, Η. Κουλαδούρος, Λ. Φαρμάκης, Ε. Μπαρμπούνης, 

I. Ρουσσιά». 

Άρθρο 2 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μάίου 2018 

Η Υφυπουργός 

ΑΙΚΑΤΕΡΙΝΗ ΠΑΠΑΝΑΤΣΙΟΥ 


Αριθ. 29/2018 (3) 

Τροποποίηση του άρθρου 13 του Κώδικα Τρο¬ 
φίμων και Ποτών (ΚΤΠ) (απόφαση ΑΧΣ 1100/87, 
ΦΕΚ 788/Β), όπως ισχύει. 

Η ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1 .Το υπ' αριθ. οικ. 30/003/000/4734/29.12.2017 έγγρα¬ 
φο της Διεύθυνσης Αλκοόλης και Τροφίμων του Γενικού 
Χημείου του Κράτους. 

2. Το εδάφιο δ της παρ. 8 του άρθρου 6 του ν. 4328/1929 
(ΦΕΚ 272/Α/1929) «Περί συστάσεως Γενικού Χημείου του 
Κράτους», όπως αντικαταστάθηκε από την παρ. 6 του 
άρθρου 11 του ν. 2343/1995 (ΦΕΚ 211/Α/1995). 

3. Το άρθρο 4 του Διατάγματος της 31 ης Οκτωβρίου 
1929 «Περί κανονισμού της λειτουργίας και των εργα¬ 
σιών του Συμβουλίου της Χημικής Υπηρεσίας» (Α' 391). 

4. Των άρθρων 122 και 89 του π.δ. 284/1988 «Οργανι¬ 
σμός του Υπουργείου Οικονομικών» (Α' 128), όπως ισχύει. 

5. Την υπ’ αριθ. 1078204/927/0006Α/6-8-1992 απόφα¬ 
ση των Υπουργών Προεδρίας και Οικονομικών «Περιο¬ 
ρισμός Συλλογικών Οργάνων του Υπουργείου Οικονο¬ 
μικών» (Β' 517). 

6. Τις διατάξεις του κεφ. Α' «Σύσταση Ανεξάρτητης 
Αρχής Δημοσίων Εσόδων» του Μέρους Πρώτου του 
ν. 4389/2016 «Επείγουσες διατάξεις για την εφαρμογή 
της συμφωνίας δημοσιονομικών στόχων και διαρθρω¬ 
τικών μεταρρυθμίσεων και άλλες διατάξεις» (Α' 94), και 
ειδικότερα το άρθρο 2 παρ. 1, το άρθρο 14 παράγραφος 
2 εδάφιο γ, και το άρθρο 41 παράγραφοι 2 και 3. 

7. Την αριθ. Δ. ΟΡΓ. Α 1036960 ΕΞ 2017/10-03-2017 
(Β' 968) απόφαση του Διοικητή της Ανεξάρτητης Αρχής 
Δημοσίων Εσόδων «Οργανισμός της Ανεξάρτητης Αρχής 
Δημοσίων Εσόδων (Α.Α.Δ.Ε.)», όπως τροποποιήθηκε, συ¬ 
μπληρώθηκε και ισχύει. 

8. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 210). 

9. Την υπ'αριθ. ΥΠΟΙΚ 0010218 ΕΞ2016 απόφαση του 
Πρωθυπουργού και του Υπουργού Οικονομικών «Ανά¬ 
θεση αρμοδιοτήτων στην Υφυπουργό Οικονομικών Αι¬ 
κατερίνη Παπανάτσιου» (Β' 3696). 

10. Τις διατάξεις του «Κώδικα Νομοθεσίας για την Κυ¬ 
βέρνηση και τα κυβερνητικά όργανα», που κυρώθηκε 
με το πρώτο άρθρο του π.δ. 63/2005 (Α' 98). 

11. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Άρθρο 1 

Εγκρίνουμε την απόφαση υπ' αριθ. 29/2018 του Ανώτα¬ 
του Χημικού Συμβουλίου, η οποία ελήφθη κατά τη συνεδρί¬ 
αση της 14ης Φεβρουάριου 2018, και η οποία έχει ως εξής: 

«ΓΕΝΙΚΟ ΧΗΜΕΙΟ ΤΟΥ ΚΡΑΤΟΥΣ ΑΝΩΤΑΤΟ ΧΗΜΙΚΟ 
ΣΥΜΒΟΥΛΙΟ» 

Εγκρίνουμε την τροποποίηση του άρθρου 13 του ΚΤΠ 
(απόφαση ΑΧΣ1100/87, ΦΕΚ 788/Β'), ως ισχύει, ως εξής: 

1. Η παράγραφος 1 αντικαθίσταται ως εξής: 

«1. Ανάλογα με το είδος, τη σύσταση του προϊόντος 
που δειγματίζεται και την υπό εξέταση παράμετρο, λαμ- 
βάνεται η ποσότητα δείγματος που απαιτείται και συ¬ 
σκευάζεται κατά τρόπο που εξασφαλίζει το αναλλοίωτο 
και αλύμαντο αυτού.». 

2. Μετά την παράγραφο 1, προστίθεται παράγραφος 
Ια ως εξής: 

«1 α. Σε περίπτωση, που από τις διατάξεις του Κώδικα ή 
άλλων εθνικών ή ενωσιακών διατάξεων ή κατευθυντήρι¬ 
ων οδηγιών της Ευρωπαϊκής Ένωσης προβλέπεται ειδι¬ 
κός τρόπος δειγματοληψίας των τροφίμων ή των υλικών 
και αντικειμένων σε επαφή με τρόφιμα, είτε εν γένει, είτε 
για συγκεκριμένες παραμέτρους, είτε αυτή αφορά προ- 
συσκευασμένα τρόφιμα, είτε χύδην, αυτή διενεργείται 
σύμφωνα με τις εν λόγω διατάξεις ή οδηγίες. 

3. Η παράγραφος 2 αντικαθίσταται ως εξής: 

«2. Πριν από τη λήψη του δείγματος εξασφαλίζεται 
η κατά το δυνατόν, ομοιογένεια του είδους που δειγ- 
ματίζεται. 


Στα υγρά ή παχύρευστα είδη, η ομοιογένεια επιτυγχά¬ 
νεται με ανάδευση ή ανατάραξη. Στα λοιπά είδη η ομοιο¬ 
γένεια επιτυγχάνεται με τη λήψη στοιχειωδών δειγμάτων, 
δηλαδή αντιπροσωπευτικών μικρών ποσοτήτων ή τεμα¬ 
χίων από διάφορα σημεία του προϊόντος ή από διάφορες, 
γενικά, μονάδες συσκευασίας, καθώς και με μηχανικά μέσα. 

Η δειγματοληψία εν γένει οσπρίων, δημητριακών, 
άφρυκτου καφέ κ.λπ., που φέρονται μέσα σε σάκους, 
πρέπει να γίνεται με δειγματολήπτη (50ΝϋΕ), εφόσον 
είναι διαθέσιμος. Αν δεν είναι δυνατή η λήψη πολλών 
στοιχειωδών δειγμάτων λόγω των ιδιαίτερα σημαντικών, 
εμπορικών ιδίως, επιπτώσεων που θα προκαλούσε ο 
παραπάνω τρόπος δειγματοληψίας, ή αν είναι πρακτικά 
αδύνατο να εφαρμοστεί η παραπάνω μέθοδος μπορεί να 
εφαρμοστεί εναλλακτική μέθοδος δειγματοληψίας, υπό 
τον όρο ότι το δείγμα ή το υπόδειγμα που λαμβάνεται με 
εναλλακτική μέθοδο είναι επαρκώς αντιπροσωπευτικό 
και ότι η δειγματοληψία τεκμηριώνεται πλήρως.». 

4. Η παράγραφος 3 καταργείται. 

5. Οι παράγραφοι 4 και 5 αντικαθίστανται ως εξής: 

«4. Η ελάχιστη ποσότητα του εργαστηριακού δείγμα¬ 
τος, που είναι αναγκαία για τη χημική εξέτασή του, εφό¬ 
σον δεν προβλέπεται διαφορετικά από άλλες διατάξεις 
της εθνικής ή ενωσιακής νομοθεσίας, καθορίζεται κατά 
προσέγγιση, ανάλογα με το είδος του τροφίμου, ως εξής: 


Γάλα 

500 

πίΙ 

Γάλα σε σκόνη 

75 

9 

Κρέμα γάλακτος 

200 

ΓΠΐ 

Γιαούρτη 

200 

9 

Κρέμα - ρυζόγαλο 

150 

» 

Τυρί - τυροκομικά προϊόντα 

200 

» 

Βούτυρο 

200 

» 

Αυγά 

2- 4 τεμάχια 

Λίπη και έλαια 

200 

» 

Τρόφιμα φυτικής προέλευσης 

200 

» 

Γλεύκος - κρασί 

700 

πίΙ 

Ξύδι 

250 

» 

Αλκοόλη 

200 

πίΙ 

Αλκοολούχα ποτά 

200 

πίΙ 

Αλκοολούχα ποτά (εφόσον 
απαιτείται προκατεργασία 
π.χ. απόσταξη) 

500 

ΓΠί 

Ζύθος 

1 

1 

Εμφιαλωμένα νερά επιτραπέζια 
και μεταλλικά 

(μόνο για χημικές αναλύσεις) 

1 

1 

Ελεύθερα αλκοόλης ποτά, χυμοί κ.λπ. 

250 

γπΙ 

Ανθρακικό οξύ σε οβίδες 

1 οβίδα που 


επιστρέφεται 

Αρτύματα εν γένει (εκτός μπαχαρικών 

100 

9 

Μπαχαρικά 

30 


Σιρόπια, μαρμελάδες 

150 

» 

Μέλι και σάκχαρα 

200 

» 

Δημητριακά και προϊόντα τους 

500 

» 

Όσπρια 

500 

» 

Ζύμες αρτοποιίας 

200 

» 

Άρτος και προϊόντα αρτοποιίας 

500 

» 

Παρασκευάσματα κρέατος και 
προϊόντα με βάση το κρέας 

200 

» 

Χαβιάρι - Ταραμάς - Αυγοτάραχο 

100 

9 

Ιχθυηρά 

500 

» 

Προϊόντα ζαχαροπλαστικής εν γένει 

200 

» 

Παγωτά 

200 

» 

Καφές-Τσάι 

50 

» 

Κακάο και προϊόντα του 

100 

» 

Πρόσθετα τροφίμων 

10 

» 

5.Η αναγκαία ποσότητα για κάθε απλό δείγμα ενός 


είδους, εφόσον αυτή δεν προσδιορίζεται από τις δια¬ 
τάξεις του Κώδικα ή της νομοθεσίας της Ένωσης, είτε 
δεν περιλαμβάνεται στις ίδιες διατάξεις το είδος αυτό, 
πρέπει να είναι ανάλογη με άλλο παρόμοιο είδος που 
περιλαμβάνεται στον Κώδικα, ώστε να είναι επαρκής και 
αντιπροσωπευτική για τη χημική ή άλλη εξέταση του.». 

6. Στην παράγραφο 6 η λέξη «άθικτες» αντικαθίσταται 
από τη λέξη «αυτοτελείς». 

7. Η παράγραφος 7 καταργείται. 

8. Μετά την παράγραφο 9,προστίθεται παράγραφος 
9α ως εξής: 

«9α. Σε περιπτώσεις δειγματοληψίας για τη διενέργεια 
εργαστηριακών εξετάσεων-για τις οποίες ισχύουν ειδι¬ 
κές διατάξεις της εθνικής ή ενωσιακής νομοθεσίας που 
προβλέπουν τη λήψη συνολικού δείγματος, είναι δυνατή 
η αποστολή στο εργαστήριο του συνολικού δείγματος, 
το οποίο σχηματίζεται από τη συνένωση των στοιχειω¬ 
δών δειγμάτων. Το συνολικό δείγμα υποβάλλεται από 
το εργαστήριο, ανάλογα με τη φύση του, στην κατάλλη¬ 
λη διεργασία για την πλήρη ομογενοποίησή του. Μετά 
την πλήρη ομογενοποίηση, σχηματίζονται από αυτό 
τα εργαστηριακά δείγματα για την α’και την κατ’έφε- 
ση εξέταση. Στην περίπτωση αυτή, κατά την οποία δηλ. 
ο σχηματισμός κατά τα ανωτέρω των εργαστηριακών 
δειγμάτων για την α' και την κατ’ έφεση εξέταση γίνεται 
στο εργαστήριο, συντάσσεται πρωτόκολλο αποσφράγι¬ 
σης του συνολικού δείγματος και επανασφράγισηςτων 
εργαστηριακών δειγμάτων για την α' και την κατ' έφεση 
εξέταση ,το οποίο υπογράφεται από δύο αναλυτές, με 
τη διαδικασία που προβλέπεται στην παράγραφο 16.». 

9. Στο τέλος της παραγράφου 13 προστίθεται η φράση: 

«Στις περιπτώσεις που λαμβάνεται ένα συνολικό δείγ¬ 
μα κατά τη δειγματοληψία, σύμφωνα με την παράγραφο 
9α, ακολουθείται η διαδικασία που περιγράφεται στην 
παρούσα παράγραφο για το δείγμα που προορίζεται για 
την κατ' έφεση εξέταση.». 

10. Στο τέλος της παραγράφου 14 προστίθεται η φράση: 

«Η ίδια διαδικασία σφράγισης ακολουθείται και στην 

περίπτωση που η λήψη των δειγμάτων για την α' και για 
την κατ' έφεση εξέταση γίνεται από το ομογενοποιημένο 
συνολικό δείγμα στο εργαστήριο.». 

11. Οι παράγραφοι 15 και 16 αντικαθίστανται ως εξής: 

«15. Μετά τη σφράγιση των δειγμάτων σύμφωνα με 

την προηγούμενη παράγραφο, στα άκρα του σπόγγου 
πρόσδεσής τους αναρτάται από ένα δελτίο δειγματο¬ 
ληψίας του τύπου που ορίζεται στην παράγραφο 2 του 
άρθρου 14, το οποίο απαραίτητα αναγράφει, κατά πε¬ 
ρίπτωση, τη φράση «Για την πρώτη εξέταση» ή «Για την 
κατ' έφεση εξέταση» ή, στις περιπτώσεις που λαμβάνεται 
ένα συνολικό δείγμα κατά τη δειγματοληψία, «Για την 
πρώτη και για την κατ’ έφεση εξέταση». 


Το δελτίο που αναγράφει τη φράση «Για την κατ’ έφεση 
εξέταση» ή, εφόσον συντρέχει περίπτωση, τη φράση «Για 
την πρώτη και για την κατ’ έφεση εξέταση», αναρτάται 
στο δείγμα που φέρει εσωτερικά συσκευασμένο, όπως 
ορίζεται στην παράγραφο 13, το τρίτο δελτίο δειγματο¬ 
ληψίας, που φέρει τις υπογραφές αυτών που δειγματί- 
ζουν και αυτού από τον οποίο λήφθηκε το δείγμα. 

16. Η συσκευασία, η σφράγιση και η επισήμανση των 
δειγμάτων που λαμβάνονται γίνονται στον τόπο δειγ¬ 
ματοληψίας και με την παρουσία του κυρίου ή κατόχου 
ή αντιπροσώπου ή μεταφορέα του είδους. Στην περί¬ 
πτωση που από τις αρχές δειγματοληψίας λαμβάνεται 
συνολικό δείγμα, ο υπεύθυνος της επιχείρησης, απάτην 
οποία λαμβάνεται το εν λόγω δείγμα, ενημερώνεται κατά 
τη δειγματοληψία για την διαδικασία της παραγράφου 
9α και δηλώνει στο πρωτόκολλο δειγματοληψίας εάν 
επιθυμεί να παραστεί κατά τη διαδικασία αποσφράγισης 
του συνολικού δείγματος. Σε περίπτωση που δηλώσει ότι 
επιθυμεί να παραστεί, ειδοποιείται εγγράφως από το ερ¬ 
γαστήριο για την ημέρα και την ώρα της αποσφράγισης 
και εφόσον παραστεί υπογράφει το πρωτόκολλο απο¬ 
σφράγισης και επανασφράγισηςπου προβλέπεται στην 
παράγραφο 9α. Εάν δεν παραστεί, αν και ειδοποιήθηκε, 
ή εάν έχει δηλώσει στο πρωτόκολλο δειγματοληψίας 
ότι δεν επιθυμεί να παραστεί, γίνεται σχετική μνεία στο 
πρωτόκολλο που αναφέρεται στο προηγούμενο εδάφιο. 

Η ΠΡΟΕΔΡΟΣ Η ΓΡΑΜΜΑΤΕΑΣ 

Δ.ΤΣΙΠΗ -ΣΤΕΦΑΝΙΤΣΗ Ε. ΔΟΥΜΕΝΗ 

Τα μέλη: Ε. Λαμπή, Ε. Δήμα, Σ. Σάμιος, Β. Κωσταντί- 
νου, Η. Κουλαδούρος, Λ. Φαρμάκης, Ε. Μπαρμπούνης, 
I. Ρουσσιά». 

Άρθρο 2 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μάίου 2018 

Η Υφυπουργός 

ΑΙΚΑΤΕΡΙΝΗ ΠΑΠΑΝΑΤΣΙΟΥ 


Αριθμ. 3113.11/40373 /2018 (4) 

Έγκριση συμπλήρωσης κανονισμού τελών και 
δικαιωμάτων του Οργανισμού Λιμένος Ραφήνας 
Α.Ε. (Ο.Λ.Ρ. Α.Ε.). 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

Τις διατάξεις: 

1. Τις διατάξεις: 

α) Των άρθρων 7,10, παρ. 3α του ν. 3429/2005 «Δη¬ 
μόσιες Επιχειρήσεις και Οργανισμοί (Δ.Ε.Κ.Ο.)» (Α' 314), 
όπως τροποποιήθηκαν και ισχύουν. 

β) Της υποπαραγράφου Γ2 του ν. 4254/07-04-2014 
(Α' 85) «Μέτρα στήριξης και ανάπτυξης της ελληνικής 
οικονομίας στο πλαίσιο εφαρμογής του ν. 4046/2012 
και άλλες διατάξεις», όπως τροποποιήθηκε και ισχύει. 

γ) Τ ων άρθρων 41 και 90 του π.δ. 63/2005 «Κωδικοποί¬ 
ηση της νομοθεσίας για την Κυβέρνηση και τα Κυβερ¬ 
νητικά όργανα» (Α' 98), όπως τροποποιήθηκε και ισχύει. 

δ) Του άρθρου εικοστού πρώτου του ν. 2932/2001 (Α' 
145) «Διάσπαση Λιμενικών Ταμείων - Μετατροπή Λιμε¬ 
νικών Ταμείων σε Α.Ε.", όπως τροποποιήθηκε και ισχύει. 

ε) Του άρθρου 6 του ν. 2399/1996 «Λιμενικά τέλη επι¬ 
βατών» (Α' 90), όπως τροποποιήθηκε και ισχύει. 

στ) Του π.δ. 125/2016 (Α’ 210) «Διορισμός Υπουργών, 
Αναπληρωτών Υπουργών και Υφυπουργών». 

ζ) Του π.δ. 73/2015 (Α' 116/23-9-2015) «Διορισμός 
Αντιπροέδρου της Κυβέρνησης, Υπουργών, Αναπλη¬ 
ρωτών Υπουργών και Υφυπουργών». 

η) Του π.δ. 111/2014 «Οργανισμός του Υπουργείου 
Οικονομικών» (Α' 178). 

2. Την αριθ. 3113.11/31093/2016 (Β' 1093) κοινή 
υπουργική απόφαση έγκρισης κανονισμού τελών και 
δικαιωμάτων του Ο.Λ. Ραφήνας Α.Ε. 

3. Το αριθ. 5495/01 -12-2017 έγγραφο του Οργανισμού 
Λιμένος Ραφήνας Α.Ε., με συνημμένη την αριθ. 13.1/27- 
09-2017 (ΑΔΑ: 7ΦΨ5469Ξ8-ΥΙΙ) απόφαση του Διοικητι¬ 
κού Συμβουλίου του Οργανισμού Λιμένος Ραφήνας Α.Ε. 
για τη συμπλήρωση του τιμολογίου παροχής υπηρεσιών 
του Οργανισμού. 

4. Το αριθ. 2814.2/91090/20-12-2017 έγγραφο της 
Διεύθυνσης Προϋπολογισμού και Οικονομικής Πλη¬ 
ροφόρησης του Υπουργείου Ναυτιλίας και Νησιωτικής 
Πολιτικής. 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Την έγκριση συμπλήρωσης της αριθ. 3113.11/ 
31093/2016 (Β' 1093) κοινής υπουργικής απόφασης 
έγκρισης του κανονισμού τελών και δικαιωμάτων του 
Οργανισμού Λιμένος Ραφήνας Α.Ε (Ο.Λ.Ρ. Α.Ε.), στην 
οποία προστίθεται άρθρο ως ακολούθως: 

«Άρθρο 11 

Προσδιορίζεται τέλος χρήσης του αποχετευτικού 
αγωγού λυμάτων λιμένα Ραφήνας, σε ποσοστό 70% της 
συνολικής κατανάλωσης νερού των χρηστών, όπως προ¬ 
κύπτει από τα αρχεία του οικείου Δήμου, κατανεμημένη 
σε αριθμό βυτίων των 25 μ 3 , επί την τιμή του βυτίου ήτοι 
€110,00/βυτίο.». 

2. Η παρούσα ισχύει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 31 Μαΐου2018 

Οι Υπουργοί 

Ναυτιλίας και 

Οικονομικών Νησιωτικής Πολιτικής 

ΕΥΚΛΕΙΔΗΣ ΤΣΑΚΑΛΩΤΟΣ ΠΑΝΑΓΙΩΤΗΣ ΚΟΥΡΟΥΜΠΛΗΣ 


Αριθμ. 3113.11/40397 /2018 (5) 

Έγκριση συμπλήρωσης κανονισμού τελών και 
δικαιωμάτων του Οργανισμού Λιμένος Πατρών 
Α.Ε. (Ο.Λ.ΠΑ. Α.Ε.). 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α) των άρθρων 7, 10, παρ. 3α του ν. 3429/2005 «Δη¬ 
μόσιες Επιχειρήσεις και Οργανισμοί (Δ.Ε.Κ.Ο.)» (Α' 314) 
όπως τροποποιήθηκαν και ισχύουν. 

β) της υποπαραγράφου Γ2 του ν. 4254/07-04-2014 
(Α' 85) «Μέτρα στήριξης και ανάπτυξης της ελληνικής 
οικονομίας στο πλαίσιο εφαρμογής του ν. 4046/2012 
και άλλες διατάξεις» όπως τροποποιήθηκε και ισχύει. 

γ) των άρθρων 41 και 90 του π.δ. 63/2005 «Κωδικοποί¬ 
ηση της νομοθεσίας για την Κυβέρνηση και τα Κυβερ¬ 
νητικά όργανα» (Α' 98) όπως τροποποιήθηκε και ισχύει. 

δ) του άρθρου εικοστού πρώτου του ν. 2932/2001 (Α' 
145) «Διάσπαση Λιμενικών Ταμείων - Μετατροπή Λιμε¬ 
νικών Ταμείων σε Α.Ε. όπως τροποποιήθηκε και ισχύει. 

ε) του άρθρου 6 του Ν. 2399/1996 «Λιμενικά τέλη επι¬ 
βατών» (Α' 90), όπως τροποποιήθηκε και ισχύει. 

στ) του π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

ζ) του π.δ. 73/2015 (Α' 116/23-9-2015) «Διορισμός 
Αντιπροέδρου της Κυβέρνησης, Υπουργών, Αναπλη¬ 
ρωτών Υπουργών και Υφυπουργών». 

η) του π.δ. 111/2014 «Οργανισμός του Υπουργείου 
Οικονομικών» (Α' 178). 

θ) της αριθ. 48058/ΕΓΔΕΚΟ 1680 (Β' 2204/2008) από¬ 
φασης έγκρισης αναπροσαρμογής τιμολογίων των λιμε¬ 
νικών τελών και λοιπών δικαιωμάτων των παρεχόμενων 
υπηρεσιών του Ο.Λ.ΠΑ. Α.Ε. 

2. Το αριθ. 718/19-01-2018 έγγραφο του Οργανισμού 
Λιμένος Πατρών Α.Ε., με συνημμένη την αριθ. 99/2017 
απόφαση του Διοικητικού Συμβουλίου του Οργανισμού 
Λιμένος Πατρών Α.Ε. για την συμπλήρωση του τιμολο¬ 
γίου παροχής υπηρεσιών του Οργανισμού με την κα¬ 
θιέρωση ανταποδοτικού τέλους παροχής υπηρεσιών 
ασφάλειας -Ι5Ρ5 στον Λιμένα Πατρών. 

3. Το αριθ. 2814.2/17157/05-03-2018 έγγραφο της 
Διεύθυνσης Προϋπολογισμού και Οικονομικής Πλη¬ 
ροφόρησης του Υπουργείου Ναυτιλίας και Νησιωτικής 
Πολιτικής. 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Την συμπλήρωση του Κεφαλαίου Ε 1 - Τιμολόγια Λιμε¬ 
νικών Τελών Επιβατών Και Οχημάτων, της αριθ. 48058/ 
ΕΓΔΕΚΟ 1680 (Β’2204/2008) απόφασης έγκρισης ανα¬ 
προσαρμογής τιμολογίων των λιμενικών τελών και λοι¬ 
πών δικαιωμάτων των παρεχόμενων υπηρεσιών του 
Ο.Λ.ΠΑ. Α.Ε. ως εξής: 






Τεύχος Β' 2242/15.06.2018 

Γ. ΤΕΛΟΣ ΠΑΡΟΧΗΣ ΥΠΗΡΕΣΙΩΝ ΑΣΦΑΛΕΙΑΣ- 
Ι5Ρ5 ΣΤΟ ΛΙΜΕΝΑ ΠΑΤΡΩΝ 

1. Για επιβάτες που επιβιβάζονται σε πάσης φύσεως 
Ε/Γ, Ε/Γ-Ο/Γ, με προορισμό λιμένες του εξωτερικού: 0,50€ 
ανά επιβάτη. 

2. Για κάθε επιβιβαζόμενο επιβάτη που συμμετέχει 
σε κρουαζιέρα και η κρουαζιέρα καλύπτει λιμένες του 
εξωτερικού: 0,50€ ανά επιβάτη 

3. Για πάσης φύσεως επιβιβαζόμενα οχήματα [φορ¬ 
τηγά, ασυνόδευτο (τρέϊλερ) - τροχόσπιτα, λεωφορεία, 
Ι.Χ. επιβατικά, ςθητιρθΓ, \/3η, μηχανάκια και κάθε άλλο 
συναφές όχημα], με προορισμό Λιμένεςτου εξωτερικού: 
0,50€/όχημα 

4. Τα τέλη Φ/Γ πλοίων - Δεξαμενόπλοιων, τα οποία 
εμπίπτουν στο πεδίο εφαρμογής του Κώδικα Ι5Ρ5 κα¬ 
θορίζονται παγίως στο ποσό των 150€ για εξυπηρέτηση 
εντός των ορίων της Λιμενικής εγκατάστασης (Χερσαίων 
και θαλασσίων). 

5. Τα τέλη για τα ρυμουλκά πλοία καθώς και τα πλοία 
ανεφοδιασμού με καύσιμα των ελλιμενιζομένων πλοίων: 
500€ ανά πλοίο ανά έτος. 

6. Διευκρινίζεται ότι: 

■ Ως Ε/Γ [Επιβατηγό]πλοίο ορίζεται πάσης φύσεως 
πλοίο το οποίο μεταφέρει πάνω από 12 επιβάτες. 

■ Ως Φ/Γ [Φορτηγό] πλοίο ορίζεται κάθε μη επιβατι- 
κό[Ε/Γ], 

• Ως επιβάτης ορίζεται κάθε άτομο εκτός από: 

- Τον πλοίαρχο και τα μέλη του πληρώματος ή άλλα 
άτομα που απασχολούνται ή έχουν προσληφθεί υπό 


οποιαδήποτε ιδιότητα στο πλοίο για τις ανάγκες του εν 
λόγου πλοίου. 

-Τα παιδιά ηλικίας κάτω των τριών ετών. 

- Το προσωπικό των ενόπλων δυνάμεων και σωμάτων 
ασφαλείας που μετακινούνται με φύλλο πορείας για υπη¬ 
ρεσιακούς λόγους. 

7. Υπόχρεοι για την καταβολή των ανταποδοτικών τε¬ 
λών τα οποία βαρύνουν και ακολουθούν το πλοίο είναι ο 
πλοιοκτήτης, ο εφοπλιστής και ο κατά το χρονικό διάστη¬ 
μα της δημιουργίας της απαίτησης ναυτικός πράκτορας 
ή νόμιμος αντιπρόσωπος του, ευθυνόμενοι ο καθένας 
αλληλέγγυα και εξ' ολοκλήρου. 

8. Τα ανταποδοτικά τέλη, εισπράττονται και αποδί¬ 
δονται με ευθύνη αυτών που εκδίδουν τα εισιτήρια ή 
ναύλα, στο λογαριασμό του δικαιούχου, μαζί με Υ/Δ και 
κατάσταση εμφαίνουσα τον αριθμό των εκδοθέντων 
εισιτηρίων ή ναύλων και το καταβλητέο χρηματικό ποσό. 

Β. Η παρούσα ισχύει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 31 Μάίου2018 

Οι Υπουργοί 

Ναυτιλίας και 

Οικονομικών Νησιωτικής Πολιτικής 

ΕΥΚΛΕΙΔΗΣ ΤΣΑΚΑΛΩΤΟΣ ΠΑΝΑΓΙΩΤΗΣ ΚΟΥΡΟΥΜΠΛΗΣ 

Τεύχος Β' 2242/15.06.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι :■ ' .'^ιτη '/.τ, 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























